laion/Wikipedia-Exotic huggingface dataset:
תרומבין

תרומבין היא מולקולה חלבונית קריטית לשלב הסופי במנגנון קרישת דם אצל בני אדם ובעלי חיים. תרומבין פועל כאנזים ומשתייך לאנזימים מקבוצת ההידרולאזות (סרין פרוטאז), שהם אנזימים המפרקים חלבונים. קרישי הדם מורכבים מפיברין ונוצרים בזכות הפעילות האנזימטית של תרומבין, שהופך פיברינוגן מסיס במים לפיברין שאינו מסיס. תרומבין לא רק מקצץ פיברינוגן לפיברין אלא גם משפעל את פקטור 13 (factor XIII) אשר מחזק את קשרי הפיברין ומוביל ליצירת קריש דם קשיח ויציב. התרומבין הוא תוצרת הגוף אולם אינו מצוי בדם בשגרה, אלא נוצר מפרותרומבין כאשר תאים נפגעים ומופעלת מערכת הקרישה. פרותרומבין נוצר בכבד בעזרת ויטמין K. הפיכת פרותרומבין לתרומבין תלויה בנוכחות יוני סידן והאנזים תרומבופלסטין. אנזים התרומבין התגלה על ידי החוקר האמריקאי סיגראס בשיטת הקריסטלוגרפיה. תרומבין הוא חלבון אשר מכיל כ-4% פחמימות ולכן יכול להיחשב גם כגליקופרוטאין. המולקולה מורכבת משתי שרשראות פוליפפטידיות עם קשר גופרי ביניהן. שרשרת A מורכבת מ-36 חומצות אמינו ושרשרת שנייה B מ-259. בשרשרת B נמצא האתר הפעיל של האנזים ורצף של חומצות אמינו הומולוגי למבנה של טריפסין וכימוטריפסין. תרומבין קיים בטבע בכמה צורות פעילות שנבדלות ביניהן במבנה שרשרת B. המסה המולרית שלו היא 36000 גרם/מול. התפקיד העיקרי של תרומבין הוא בעצירת זרימת דם לאחר פציעה באמצעות השפעתו על פיברין, אולם הוא מעודד קרישה גם במסלולים נוספים וכן ידועים לו תפקידים שונים נוספים (בתהליכים דלקתיים, שגשוג תאים ועוד). תפקידו המשמעותי ביותר הוא כאמור הפיכת פיברינוגן לפיברין, זאת באמצעות פירוק של ארבעה קשרי ארגיניל-גליצין במולקולת פיברינוגן. הידרוליזה זו מפרקת את הפיברינוגן לארבעה פפטידים. לאחר מכן נוצר פיברין מונומר, שבהמשך עובר פולימריזציה לגוש של פיברין הנמצא בטסית דם. בנוכחותו של התרומבין, מתרחשת הצטברות של טסיות דם והתקבצות של קריש דם. ייחודיות התרומבין נובעת מכך שמשמש בו זמנית גם כמעודד קרישה (procoagulant) וגם כמדכא קרישה (anticoagulant). ההשפעה המהירה של תרומבין היא עידוד קרישה, מאוחר יותר במסלול ההשפעה האיטי תרומבין פועל כמדכא קרישה, על ידי כך שנקשר לקולטן על גבי ממברנת כלי הדם, תרומבומודולין. היקשרות תרומבין לתרומבומודולין מובילה לשרשרת תגובות המסתכמת בפירוק קרישי הפיברין והתמוססות קריש הדם. השם תרומבין מקורו מהמילה תרומבוס, מקורה מלטינית ומשמעותה קריש דם. מילה זו משמשת בסיס לשמות אחרים הנוגעים למערכת הקרישה - תרומבוזיס, תרומבוציטופניה, תרומבוציטוזיס, תרומבואמבולי ועוד. מדיה וקבצים בנושא תרומבין בוויקישיתוף GRCh38: Ensembl גרסה 89: ENSG00000180210 - Ensembl, מאי 2017 GRCm38: Ensembl גרסה 89: ENSMUSG00000027249 - Ensembl, מאי 2017 "Human PubMed Reference:". "Mouse PubMed Reference:". Enrico Di Cera, Thrombin, Molecular aspects of medicine 29, 2008-8, עמ' 203–254 doi: 10.1016/j.mam.2008.01.001 Osama M. Al-Amer, The role of thrombin in haemostasis, Blood Coagulation & Fibrinolysis 33, 2022-04, עמ' 145 doi: 10.1097/MBC.0000000000001130 Narayanan S., Multifunctional roles of thrombin, Annals of clinical and laboratory science, 1999, עמ' 29(4), 275–280. thrombus | Etymology, origin and meaning of thrombus by etymonline, www.etymonline.com (באנגלית)
דייוויד הייד פירס

דייוויד הייד פירס (באנגלית: David Hyde Pierce; נולד ב-3 באפריל 1959) הוא שחקן קולנוע וטלוויזיה אמריקאי זוכה פרס טוני ופרס אמי, אשר ידוע במיוחד בגילום דמותו של ד"ר ניילס קריין בסדרה "פרייז'ר". פירס, יליד ניו יורק, למד באוניברסיטת ייל. תפקידו החשוב הראשון היה בסדרה "בכוחות הקיימים" קומדיה פוליטית אמריקנית פרי יצירתם של מרתה קאופמן ודייוויד קריין. בנוסף, הוא שיחק בסרטים רבים כגון: "נדודי שינה בסיאטל", "אהבה ממבט שלישי", "גדולה מהחיים" ו"ניקסון" ותרם את קולו למספר סרטי הנפשה, ביניהם "אוסמוזיס ג'ונס". בשנת 2022 החל לגלם את הדיפלומט פול קושינג צ'יילד (אנ') ובעלה של השפית ג'וליה צ'יילד בסדרה "ג'וליה" (אנ'); דרמה קומית תקופתית של רשת HBO Max. הסדרה בוטלה לאחר שתי עונות בשנת 2023. בשנת 2024 השתתף בסרט האימה העל-טבעי "דיבוק על הסט" (אנ'). מדיה וקבצים בנושא דייוויד הייד פירס בוויקישיתוף דייוויד הייד פירס, במסד הנתונים הקולנועיים IMDb (באנגלית) דייוויד הייד פירס, באתר AllMovie (באנגלית) דייוויד הייד פירס, באתר Rotten Tomatoes (באנגלית) דייוויד הייד פירס, במסד הנתונים הקולנועיים KinoPoisk (ברוסית) דייוויד הייד פירס, באתר ספוטיפיי דייוויד הייד פירס, באתר MusicBrainz (באנגלית) דייוויד הייד פירס, באתר דיזר דייוויד הייד פירס, באתר Discogs (באנגלית) דייוויד הייד פירס, באתר Songkick (באנגלית) Joe Otterson, ‘Julia’ Canceled After Two Seasons at Max, Variety, ‏2024-01-11 (באנגלית אמריקאית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
בלומפילד

האם התכוונתם ל... יישובים: בלומפילד (מישיגן) – עיירה במישיגן בלומפילד (מיזורי) – עיירה במיזורי בלומפילד (קונטיקט) – עיר בקונטיקט בלומפילד הילס – עיר במישיגן וסט בלומפילד – עיר במישיגן אישים: אדוארד ולנטיין בלומפילד – קלאסיקן אנגלי אקים בלומפילד – אתלט ג'מייקני ג'ימי בלומפילד – שחקן ומאמן כדורגל אנגלי לאונרד בלומפילד – בלשן אמריקאי לואיס בלומפילד – נדבן יהודי-קנדי מייק בלומפילד – גיטריסט אמריקאי מייקל בלומפילד – אסטרונאוט אמריקאי רג'ינלד בלומפילד – אדריכל בריטי, מעצב צלב ההקרבה תאודור בלומפילד – מנצח אמריקאי אתרים: אצטדיון בלומפילד – אצטדיון כדורגל בתל אביב. פעמים רבות קרוי בקיצור "בלומפילד". גן בלומפילד – גן עירוני בירושלים מוזיאון המדע ע"ש בלומפילד ירושלים – מוזיאון מדע הפועל בירושלים ספריית הר הצופים למדעי הרוח ולמדעי החברה ע"ש בלומפילד תחנת אצטדיון בלומפילד – תחנת רכבת קלה בתל אביב בלומפילד רואד – אצטדיון בבלקפול שונות: בלומפילד (סרט) – סרט קולנוע ישראלי-בריטי, בבימויים של אורי זוהר וריצ'רד האריס
קאור

קָאוֹר (צרפתית: Cahors; אוקסיטנית: Caors, מבוטא בשפה זו כ"קאוּרס") היא עיר בדרום-מערב צרפת ובירת מחוז לוט. העיר מוקפת משלושה כיוונים בעיקול של נהר הלוט, ההופך אותה ל"חצי-אי" ואשר שימש בתקופות קדומות חומה טבעית לעיר. תושביה, המכונים Cadurciens, מונים 20,000 איש. קאור ידועה בזכות היין ה"שחור" שלה (שזכה לחותמת כינוי מקור מבוקר), שמיוצא עוד מימי הביניים דרך בורדו. תושביה הקדומים ביותר של העיר היו ככל הנראה קלטים. בתקופה הרומית נקראה Divona Cadureorum, שם שמשמעותו "מעיין קדוש". החל מימי הביניים הפכה קאור לעיר חשובה מבחינה אסטרטגית וכלכלית, דבר אשר הוביל למצור אנגלי על העיר שהסתיים רק עם כניעתה ב-1360. בימי הביניים המאוחרים נבחר בן העיר ז'אק דואז לאפיפיור יוחנן העשרים ושניים, דבר אשר הגדיל את כוחה. מדיה וקבצים בנושא קאור בוויקישיתוף אתר האינטרנט הרשמי של קאור (בצרפתית) קאור, ברשת החברתית פייסבוק קאור, ברשת החברתית אקס (טוויטר) קאור, ברשת החברתית אינסטגרם קאור, באתר אנציקלופדיה בריטניקה (באנגלית) ערך זה הוא קצרמר בנושא יישובים בצרפת. אתם מוזמנים לתרום לוויקיפדיה ולהרחיב אותו.
סמל ונצואלה

סמל ונצואלה הנוכחי אושר לראשונה על ידי הקונגרס ב-18 באפריל 1836, ומאז עבר שינויים מעטים בלבד. הסמל מעוגן בחוק הדגל, הסמל וההמנון הלאומיים (Ley de Bandera, Escudo e Himno Nacionales), שהועבר ב-17 בפברואר 1954. המגן מחולק לפי צבעי הדגל הלאומי. בצד שמאל למעלה, על רקע אדום, אלומת חיטה מייצגת את איחוד 24 המדינות של הרפובליקה, ואת שגשוג האומה. בצד ימין למעלה, על רקע צהוב, מוצגים כלי נשק (חרב, סיף ושלוש חניתות) ושני דגלים, המאוגדים יחד בזר דפנה, כסמל לניצחון במלחמה. בבסיס, על רקע כחול, נמצא סוס פרא לבן, שככל הנראה מייצג את פלומו בלאנקו, סוסו של סימון בוליבר, דוהר בחופשיות, כסמל לעצמאות וחירות.[דרוש מקור] מעל המגן מצטלבות שתי קרני שפע, מהן נשפכים פירות וירקות, המסמלים את השפע. משני צידי המגן נמצאים ענפי זית ודקל, שמתאגדים בתחתית הסמל בחבק גדול בצבעם הלאומיים (צהוב המסמל שפע, כחול המסמל את האוקיינוס המפריד את ונצואלה מספרד, ואדום המסמל את דמם ואומץ לבם של העם). על הפס הכחול מופיעות הכתובות הבאות באותיות זהובות: ב-9 במרץ 2006 אישרה האספה הלאומית של ונצואלה את שינוי סמל ונצואלה, שינוי שנכנס לתוקפו ב"יום הדגל" ב-12 במרץ 2006. לפני השינוי, הסוס דהר ימינה, כשראשו מופנה שמאלה (עד 1954 הסוס וראשו פנו ימינה). על פי כללי הסמלים, על כל הבהמות לפנות לשמאלו של הצופה. הוגו צ'אווס ביקש את שינוי הסמל לאחר שבתו בת התשע, רוסינס, תיארה את הסוס כ"מסתכל לאחור". מבקרים רבים סוברים כי הסוס, שכעת דוהר שמאלה, הוא הצהרה פוליטית של ממשלת השמאל של הנשיא צ'אווס.[דרוש מקור] דגל ונצואלה המנון ונצואלה מדיה וקבצים בנושא סמל ונצואלה בוויקישיתוף Ley de Bandera, Escudo e Himno Nacionales - חוק הדגל, הסמל וההמנון הלאומיים (ספרדית). האקונומיסט, Freedom to agree,‏ 22 בפברואר 2007 ערך זה הוא קצרמר בנושא סמלים ובנושא ונצואלה. אתם מוזמנים לתרום לוויקיפדיה ולהרחיב אותו.
אלבוין

אלבוין (Alboin או Alboïn) (נולד לפני 526 - מת ב-28 ביוני, שנת 572 או 573) היה מלך הלומברדים בשנים 560 - 572 (בערך) וכובש איטליה. הוא ירש את כס המלוכה מאביו, אודוין, בשנת 565 לערך. מושב הלומברדים בתקופת לידתו היה בנוריקום ובפאנוניה. על פי פאולוס הדיאקון נישא לקלותזינד, בתם של אינגונד וכלותאר ה-1 ממנה נולדה לו בת אחת, אלבזוינדה (Albsuinda). אינגונד נפטרה לפני 567. ב-566, בברית עם חאן האווארים, באיאן הראשון, הרג את מלך הגפידים קונימונד (אנ') ונשא לאישה (בכפייה) את בתו, רוזמונד (אנ'). לאחר מכן החל במסע לכיבוש איטליה. המסע היה בעיקרו נדידה של הלומברדים לאיטליה. העילה הרשמית ליציאה לכיוון איטליה הייתה קריא לעזרה של נרסס, השליט מטעם האימפריה הביזנטית, אך למעשה היה אלבוין מעוניין להוריד את המתיחות שהתעוררה בינו לבין האוורים לאחר הניצחון המשותף. יחד עם הלומברדים נדדו לאיטליה גם בני עמים אחרים, כמו הסקסונים והגפידים. נרצח ב-28 ביוני 572 בארמונו שבוורונה בהוראת אשתו רוזמונד. על פי פאולוס הדיאקון, רוזמונד יזמה את רציחתו כנקמה על כך שהגיש לה יין בתוך גולגולתו של אביה קונימונד, באמרו: "בואי נשתה יין עם אביך!". מדיה וקבצים בנושא אלבוין בוויקישיתוף אלבוין, באתר אנציקלופדיה בריטניקה (באנגלית) אלבוין, באתר אנציקלופדיית ההיסטוריה העולמית (באנגלית) ערך זה הוא קצרמר בנושא איטליה ובנושא היסטוריה. אתם מוזמנים לתרום לוויקיפדיה ולהרחיב אותו.
ביטוי (מתמטיקה)

במתמטיקה, ביטוי הוא רצף סופי של סימנים בעלי משמעות מתמטית. הסימנים בביטוי כוללים לרוב מספרים, פונקציות, פעולות, אופרטורים, משתנים, יחסים ואובייקטים מתמטיים אחרים. קריאתם של ביטויים מתמטיים נעשית משמאל לימין, גם כאשר הם משולבים בטקסט עברי. כאשר הביטוי כולל משתנים, ניתן להציב במקומם ערכים ולחשב את ערכו בהתאם לערכים אלה (אם כי ייתכנו ערכים שהצבתם תהפוך את תוצאת החישוב לבלתי מוגדרת, לדוגמה: הביטוי x / y, כאשר יוצבו בו x = 10, y = 5 ייתן את הערך 2, אך יהיה בלתי מוגדר אם יוצב בו הערך y = 0). סדר הפעולות בחישוב ערכו של ביטוי נעשה לפי כללי קדימות אופרטורים. שני ביטויים נחשבים שקולים אם כל ערך המוצב במשתנים שלהם מוליך לתוצאה זהה בשניהם, למשל: הביטוי ∑ n = 1 3 2 n x {\displaystyle \sum _{n=1}^{3}2nx} שקול לביטוי 12x, משום שכל ערך שניתן ל-x יניב אותה תוצאה בשני הביטויים. על מבנהו של הביטוי לציית לכללי הסימון המתמטי ולכללים שנקבעו למבנה הביטויים. בהתאם לכך, הצירוף 2 + 3 הוא ביטוי תקין, ואילו הצירוף + 2 * אינו תקין בהתייחס לסימני האריתמטיקה. ערך זה הוא קצרמר בנושא מתמטיקה. אתם מוזמנים לתרום לוויקיפדיה ולהרחיב אותו.
הרצאה

הרצאה היא הצגה מילולית שנועדה להעביר מידע, או ללמד, נושא מסוים; למשל, על ידי מרצה באוניברסיטה. הרצאות משמשות להעברת מידע על נושא מסוים, כדוגמת היסטוריה, רקע, תאוריות ומשוואות. הרצאות הן שיטת הוראה מקובלת במוסדות להשכלה גבוהה. קיימים סוגי תקשורת מילולית דומים להרצאה: נאום, דרשה או אפילו הצגת תכלית לשם פרסום מוצר או מכירתו. בדרך כלל, המרצה עומד לפני הקהל וקורא מידע רלוונטי. קיימת ביקורת על השימוש בהרצאות מן ההיבט הפדגוגי (מדעי ההוראה), אך עדיין לא נמצאה שיטה חלופית יעילה להוראה והעברת חומר באוניברסיטאות ועדיין יש שימוש רב בהרצאות בקורסים. הטענה הרווחת נגד הרצאות, היא כי הן למעשה שיטה חד-כיוונית להוראה ולתקשורת ולא דורשת השתתפות פעילה של הקהל, בניגוד ללמידה פעילה. מצגת ערך זה הוא קצרמר בנושא חינוך. אתם מוזמנים לתרום לוויקיפדיה ולהרחיב אותו.
מאבטח של חיל הנחתים

משמר אבטחת השגרירויות של חיל הנחתים הוא ארגון בגודל חטיבה של חיל הנחתים של ארצות הברית (USMC) שיחידותיו מספקות אבטחה בשגרירויות אמריקאיות, קונסוליות ומשרדי ממשלה רשמיים אחרים של ארצות הברית, כמו משלחת ארצות הברית. השימוש הרשמי והקבוע בנחתים כמאבטחים החל עם חוק שירות החוץ משנת 1946, שאישר למזכיר הצי, לפי בקשת מזכיר המדינה, להקצות חיילי מארינס לשמש כאפוטרופוסים בפיקוח של קצין דיפלומטי בכיר בתפקיד דיפלומטי; בהתאם לחוק, נחתם ב-15 בדצמבר 1948 מזכר ההסכם המשותף הראשון בין מחלקת חיל הנחתים ומחלקת המדינה בנוגע להוראות הקצאת נחתים מעבר לים. הוכשרו תחילה במכון שירות החוץ, הנחתים הראשונים הגיעו לטנג'יר ובנגקוק בתחילת 1949; חיל הנחתים נטל על עצמו את אחריות האימונים העיקרית מאז נובמבר 1954. הסמכות שניתנה בחוק שירות החוץ משנת 1946 הוחלפה מאז ב-10 U.S.C. § 8183 ותזכיר ההסכם האחרון נחתם באוקטובר 2020. למרות שחובת השגרירות היא היבט מכריע וארוך שנים במשימת הנחתים, החיל מתוקצב רק להכשיר ולתחזק צוות מצומצם של שומרים שיכסה למעלה מ-100 שגרירויות ברחבי העולם . בתגובה למתקפה בבנגאזי ב-2012, הקונגרס הורה על הכפלה כמעט של משמרות הביטחון הימיים בעיצומה של נסיגה לאחר המלחמה במספרים הכוללים של USMC. ה-USMC הגיב על ידי פריסה מחדש של פלוגה אחת מהנחתים של גדוד 1, בעוד שומרים נוספים מאומנים. המשימה העיקרית של ה-MSG היא לספק אבטחה, במיוחד הגנה על מידע מסווג וציוד חיוני לביטחון הלאומי של ארצות הברית בעמדות דיפלומטיות אמריקאיות. הדבר נעשה תחת הדרכה ובקרה מבצעית של סוכן אזרחי פדרלי של שירות הביטחון הדיפלומטי, המכונה קצין הביטחון האזורי (RSO) שהוא נציג אכיפת החוק הבכיר של ארצות הברית והנספח הביטחוני בעמדות דיפלומטיות של ארצות הברית ברחבי העולם. בנוסף, MSGs מספקים אבטחה למבקרים אמריקאים ומסייעים לעיתים קרובות ל-RSO בפיקוח על המדינה המארחת או על כוחות הביטחון המועסקים במקום המספקים אבטחה נוספת עבור נציגויות דיפלומטיות חיצוניות. ה-MSGs נמצאים בשליטה מבצעית של RSO ונשלטים מנהלית על ידי קבוצת האבטחה של שגרירות הנחתים. המשימה המשנית של הנחתים היא לספק הגנה לאזרחי ארצות הברית ולרכוש ממשלת ארצות הברית הממוקמים בתוך שטחים דיפלומטיים וקונסולריים של ארצות הברית בנסיבות דחופות, הדורשות עזרה או פעולה מיידית. MSGs מתמקדים באבטחת הפנים של בניינים של מוצב דיפלומטי. רק במצבי חירום קיצוניים הם מוסמכים להעניק הגנה מיוחדת לקצין הדיפלומטי הבכיר מחוץ למתחם הדיפלומטי. MSG נושאים רמה מסוימת של חסינות דיפלומטית במילוי תפקידם הרשמי. מאבטח של חיל הנחתים, הוא נחת אמריקני המוצב בשגרירויות וקונסוליות של ארצות הברית נחת המתקבל לתוכנית מאבטחי חיל הנחתים חייב להשלים בהצלחה תוכנית אימונים ב"קבוצת אבטחת השגרירויות של חיל הנחתים" (MCESG - Marine Corps Embassy Security Group) הממוקמת בבסיס קוונטיקו שבוירג'יניה, בטרם יוצב בנציגות של ארצות הברית. הפיקוד כונה בעבר "גדוד האבטחה של חיל הנחתים" (Marine Security Guard Battalion) ו"פיקוד אבטחת השגרירויות של חיל הנחתים" (Marine Corps Embassy Security Command). מזכיר המדינה מייק פומפאו מצטלם עם נחתים אמריקאים בשגרירות בייג'ינג יושב ראש המטות המשולבים ג'וזף דנפורד מצטלם עם נחתים אמריקאים בשגרירות במקסיקו סיטי משמר של שגרירות חיל הנחתים (MCESG) מניף את הדגל בניירובי, קניה. מזכיר המדינה מייק פומפאו מצטלם עם נחתים אמריקאים בשגרירות במקסיקו סיטי ראש המבצעים הימיים אדמירל גארי רוג'הארד מצטלם עם נחתים אמריקאים בשגרירות בתל אביב מדיה וקבצים בנושא מאבטח של חיל הנחתים בוויקישיתוף Marine Corps Embassy Security Group
לודוויג שטומפפגר

לודוויג שטומפּפגר (גרמנית: Ludwig Stumpfegger‏, 11 ביולי 1910 – 2 במאי 1945) היה רופאו האישי האחרון של אדולף היטלר. שטומפפגר נולד במינכן שבבוואריה, גרמניה. בשנת 1930 החל ללמוד רפואה, ולאחר סיום לימודיו עבד בבית המרפא "הוהנליכן" (אנ') בעיירה ליכן שליד ברלין. מוסד זה נוסד בשנת 1902 לטיפול בחולי שחפת. שטומפפגר שימש כעוזרו של ד"ר קארל גבהרדט והם עסקו בטיפול בתאונות ספורט. הם היו בצוות הרפואי באולמפיאדת ברלין ב-1936 ובמשחקי החורף האולימפיים באותה השנה בעיר גרמיש-פרטנקירכן. גבהרדט ושטומפפגר הצטרפו לאס אס. גבהרדט מונה לרופאו האישי של היינריך הימלר. שטומפפגר הגיע לדרגת אוברשטורמבנפיהרר (סגן-אלוף). בשנת 1939 נתפס בית המרפא הוהנליכן על ידי האס אס. שטומפפגר וגבהרדט עסקו שם בניסויים בבני אדם, בעיקר על אסירות ממחנה הריכוז ראוונסבריק. באוקטובר 1944 פיטר היטלר את ד"ר קרל ברנדט וד"ר שטומפפגר נקרא למלא את מקומו בצוות הרופאים שלו, כסגנו של ד"ר תאודור מורל. ב-22 באפריל 1945 פוטר מורל באחת מהתפרצויות הזעם של היטלר ושטומפפגר התמנה לרופאו האישי. תפקידו העיקרי של שטומפפגר בימים האחרונים בפיהררבונקר היה לספק כמוסות ציאניד לשוכני הבונקר. הוא סיפק כמוסות ציאניד בתוך תיבת פליז למזכירות, לשלישים ולכל מי שביקש. היטלר ביקש לבחון את פעילות הכמוסות וב-29 באפריל 1945 נוסה הציאניד על כלבתו האהובה של היטלר - "בלונדי" והיא מתה מיד. למחרת התאבדה אשתו הטרייה של היטלר, אווה בראון אף היא בבליעת ציאניד. היטלר עצמו התאבד בירייה. יום לאחר מכן, ב-1 במאי 1945 השתתף שטומפפגר בהמתת ששת הילדים של יוזף גבלס ואשתו מגדה. הילדים הורדמו בזריקות מורפיום ולאחר מכן פתחה גבלס את פיותיהם וד"ר שטומפפגר הריק לתוכם בקבוקון של ציאניד. לאחר מכן, התאבדו גם יוזף ומגדה. באותו יום בחצות הלילה עזב שטומפפגר את הבונקר בליווית מרטין בורמן וארתור אקסמן. בשלב מסוים הם נפרדו ואקסמן פנה מזרחה, אבל נתקל בפטרול רוסי וחזר על עקבותיו. לדבריו הוא ראה את בורמן ושטומפפגר מתים אבל לא התעכב לראות אם הם נהרגו מאש הרוסים או שהתאבדו. מאחר שעדותו של אקסמן הייתה יחידה, נפוצו שמועות שבורמן לא מת והוא "נראה" במקומות שונים בעולם אך בשנת 1972 נתגלו בחפירות אתר בנייה בברלין לא רחוק מהקנצלריה, שני שלדים. הם זוהו בעזרת צילומי שיניים ובדיקות DNA כשלדיהם של בורמן ושטומפפגר. איאן קרשו: היטלר, נמסיס הוצאת עם עובד, 2005.
Folding funnel

Folding funnel היא גרסה מסוימת של תאוריית משטח האנרגיה, השייכת לתאוריית קיפול חלבונים (energy landscape theory of protein folding). תאוריה זו גורסת שבמדיום התאי, כלומר בתמיסה הנוזלית - ציטופלזמה, חלבונים יימצאו במצבם הנטיבי/פעיל, מצב בו האנרגיה החופשית מינימלית. חלבונים עשויים להיכלא בתצורה בה אינם מקופלים במלואם למצבם הנטיבי ובסביבה זו ימצאו באנרגיה חופשית גבוהה מאוד, למרות זאת, ההיפותזה יוצאת מנקודת הנחה שהמצב הנטיבי הוא מינימום אנרגטי המגיב עם מבנה שלישוני יחיד ומוחלט. גישה זו כיוונה לרעיון שקיפול חלבון הוא המצב האופטימלי לבעיה האנרגטית. אולם, במציאות, אנרגיה חופשית מכילה בתוכה גם אנתלפיה ואנטרופיה אשר לא מאפשרים לחלבון להגיע למצב האופטימלי באופן ישיר. בין היפותזה זו להיפותזת הקריסה ההידרופובית (hydrophobic collapse), קיים דמיון רב בשל עיקרון מנחה משותף. רצף של חומצות אמינו בעלות שיירי צד הידרופוביים בסביבה הידרופילית, הם המספקים את הכוח המניע לקיפול החלבון למצב בו השיירים ההידרופוביים מופנים לפנים החלבון וגורמים לייצובו. מצב זה מאפשר לממס (מים במקרה זה) להגדיל את האנתרופיה בצורה מקסימלית ובכך להוריד את סך האנרגיה החופשית. שיירי טעונים, הידרופיליים, על פני שטח החלבון מקיימים קשרים אלקטרוסטטיים עם המים ובנוסף קיום של גשרי מלח בליבת החלבון, מורידים עוד את האנרגיה החופשית ותורמים לייצובו. מצב של קיפול חלקי (molten globule state) הנגרם בדרך כלל מחומציות או טמפרטורה גבוהה נחזה על ידי ההיפותזה Folding funnel. מצב זה מתואר כחלבון שעבר קריסה הידרופובית אך טרם נוצרו כל הקשרים הסופיים (קשרי מימן, גשרי מלח ועוד) המאפשרים את המצב הנטיבי. בצורה תיאורית, מוסברת ההיפותזה כבאר אשר עומקה מייצג את היציבות האנרגטית בתצורה הנטיבית נגד התצורה הדנטורטיבית (פתוחה / לא פעילה) (ראו איור). רוחב הבאר מייצג את ייצוב התצורה הדנטורטיבית בשל אנטרופיית המערכת. פני השטח השטוחים חיצונית לבאר מייצגים את ההטרוגניות הקיימת בתצורות רנדומליות של סליל (random coil state). שם ההיפותזה Funnel - משפך Folding - קיפול, נובע מהאנלוגיה בין צורת הבאר לצורת משפך, נוזלים הזורמים דרכו עוברים משטח רחב ומפוזר לשטח צר במבנה מקובץ ומרוכז. פרדוקס לוינתל ”הישג שישנה את חוקי המשחק”: ה-AI של גוגל הגיע ל”גביע הקדוש” של הביולוגיה באתר geek time
שלמים

האם התכוונתם ל... קורבן שלמים – סוג של קורבן ביהדות חוג המספרים השלמים – מערכת המספרים המכילה את המספרים הטבעיים וסגורה תחת פעולת החיסור מספר שלם שירים בשם זה שלמים (שיר) – סינגל של הזמר הישראלי עידן רפאל חביב שיצא בשנת 2020 שלמים (שיר של מאור אדרי) שנכתב עם אלון פרץ ויצא בשנת 2023
דובר

האם התכוונתם ל... דּוֹבֵ֫ר (דיבור או דברור) דובר (מקצוע) – אדם המופקד על ייצוג של ארגון או איש ציבור בפני אמצעי התקשורת דובר צה"ל – הקצין העומד בראש חטיבת דובר צה"ל דובר הבית הלבן – האדם המייצג את נשיא ארצות הברית וממשלו בתקשורת "דובר" (ראו Speaker (אנ')) – כינויו של יושב ראש פרלמנט, בעיקר במדינות דוברות אנגלית דובר (שירה) – הדמות המבוטאת בשירה, ה"מדברת" באמצעותה דובר (בלשנות) – אדם המדבר שפת דיבור מסוימת, ברמה כלשהי דובר שפת אם – אדם המדבר בשפה הראשונה אותה למד מגיל ינקות (בדרך כלל) דובר שפה זרה (אנ') – אדם המדבר שפת דיבור מסוימת, ברמה כלשהי, שאינה שפת אמו מקומות וגופים בשם דוֹ֫בֶר (Dover) דובר (אנגליה) – העיר דובר באנגליה, לחוף התעלה האנגלית (למאנש) מצר דובר – מצר ים המפריד בין אנגליה (בממלכה המאוחדת) לצרפת דובר (דלאוור) – בירת מדינת דלאוור שבארצות הברית, קרויה על שם דובר האנגלית בסיס חיל האוויר דובר – בסיס חיל האוויר האמריקאי בדלאוור, מדרום לדובר הוצאת דובר – הוצאת ספרים אמריקאית שנוסדה ב-1941
אופרטור אוניטרי

באלגברה ליניארית, אופרטור אוניטרי הוא אופרטור ליניארי של מרחב מכפלה פנימית מעל שדה המספרים המרוכבים, המקיים את התנאי U U ∗ = U ∗ U = I {\displaystyle UU^{*}=U^{*}U=I} , כאשר U ∗ {\displaystyle U^{*}} הוא הצמוד ההרמיטי של U {\displaystyle U} ו- I {\displaystyle I} הוא אופרטור הזהות. באופן דומה, מטריצה ריבועית מרוכבת A {\displaystyle A} היא אוניטרית אם A A ∗ = I {\displaystyle AA^{*}=I} , כאשר A ∗ {\displaystyle A^{*}} הוא הצמוד המרוכב של המטריצה המשוחלפת A t {\displaystyle A^{t}} (ההגדרות מתלכדות, אם חושבים על המטריצה כאופרטור C n → C n {\displaystyle \mathbb {C} ^{n}\rightarrow \mathbb {C} ^{n}} , ביחס למכפלה הפנימית הסטנדרטית של מרחב הווקטורים) ו- I {\displaystyle I} היא מטריצת היחידה. אופרטור אוניטרי אנלוגי במובנים רבים למספר מרוכב שערכו המוחלט הוא 1, וזאת בגלל הקשר בין מושג הצמידות ההרמיטית למושג ה"צמוד המרוכב", ומשום שכל מספר מרוכב z {\displaystyle z} שערכו המוחלט הוא 1 מקיים: z z ¯ = 1 {\displaystyle z{\bar {z}}=1} . יהי V {\displaystyle V} מרחב וקטורי ממימד סופי מעל שדה המספרים המרוכבים עם מכפלה פנימית. f : V → V {\displaystyle f:V\rightarrow V} יקרא אופרטור אוניטרי אם מתקיים: ⟨ f ( u ) , f ( v ) ⟩ = ⟨ u , v ⟩ {\displaystyle \langle f(u),f(v)\rangle =\langle u,v\rangle } לכל u , v {\displaystyle u,v} ב- V {\displaystyle V} . אופרטור אוניטרי שומר על הגאומטריה של המרחב. הוא אינו משנה אורך של וקטורים, ושומר גם על הזוויות. למעשה כל אופרטור שומר אורך (כלומר, המקיים ‖ U ( x ) ‖ = ‖ x ‖ {\displaystyle \|U(x)\|=\|x\|} לכל x {\displaystyle x} ) הוא אוניטרי. הדוגמה המובהקת לאופרטור אוניטרי הוא סיבוב או שיקוף של המרחב, שאפשר לתאר גם כהחלפה של בסיס אורתונורמלי אחד באחר (אכן, מטריצת המעבר בין בסיסים אורתוגונליים היא אוניטרית). בפרט, העמודות של מטריצה אוניטרית מהוות בסיס אורתונורמלי. במכניקת הקוונטים אופרטור אוניטרי מייצג פעולה שמכבדת את חוקי השימור, לרוב את חוק שימור ההסתברות וחוק שימור זרם ההסתברות. אוסף המטריצות האוניטריות הוא חבורה ביחס לכפל מטריצות. הדטרמיננטה היא הומומורפיזם מן החבורה הזו אל החבורה S 1 {\displaystyle S^{1}} של מספרים מרוכבים בעלי ערך מוחלט 1. הגרעין הוא אוסף המטריצות האוניטריות בעלות דטרמיננטה 1, הנקראות מטריצות אוניטריות מיוחדות. לחבורות אלה יש חשיבות רבה בתורת שדות ובמודל הסטנדרטי. הפיזיקאים יובל נאמן ומארי גל-מן הראו שאפשר למיין את הקווארקים לקבוצות באמצעות חבורת הסימטריה S U ( 3 ) {\displaystyle SU(3)} . מטריצה ממשית אוניטרית היא מטריצה אורתוגונלית; העמודות של מטריצה כזו מהוות בסיס אורתונורמלי, וכן גם השורות שלה. אם A {\displaystyle A} אופרטור הרמיטי אזי U = exp ⁡ ( i A ) {\displaystyle U=\exp {(iA)}} הוא אופרטור אוניטרי, וכל אופרטור אוניטרי הוא בעל צורה כזו. חבורת SU אופרטור מטריצה שדה המספרים המרוכבים אלגברה ליניארית מרחב הילברט העתקה צפידה אופרטור אוניטרי, באתר MathWorld (באנגלית)
אימות

האם התכוונתם ל... אימות תוכנה – תחום במדעי המחשב העוסק בהוכחה שתוכנה מסוימת נכונה אימות שבבים – תהליך שנועד לבדוק התנהגות רכיבים אלקטרוניים אימות זהות – תהליך זיהוי משתמש מערכת ממוחשבת, שנועד למנוע התחזויות
יצחק בן יוסף הישראלי

יצחק בן יוסף הישראלי (או ישראלי), אסטרונום יהודי ספרדי בטולדו שפעל במחצית הראשונה של המאה ה-14, תלמיד הרא"ש, מחבר ספר "יסוד עולם". יצחק בן יוסף הישראלי נולד בטולדו במחצית השנייה של המאה ה-13. לבקשת רבו הרא"ש, שבא שנים מעטות קודם לכן מאשכנז לטולדו, חיבר בשנת ה'ע' (1310 בערך) בעברית את החיבור האסטרונומי "יסוד עולם" לשם הסברת כללי קביעת הלוח העברי. בחמשת חלקי הספר ("מאמרים") ישנם: מבוא הסוקר את מושגי המתמטיקה, בפרט גאומטריה וטריגונומטריה, הנחוצים לנושא; תיאור מבנה היקום לפי המודל הגאוצנטרי, שהיה מקובל אז; תיאור תנועות השמש והירח; כללי קביעת הלוח העברי; לוחות אסטרונומיים ולוח שנה קבוע. בהמשך מופיעה סקירה היסטורית של אישים בתולדות עם ישראל על פי "ספר הקבלה" של ר' אברהם אבן דאוד. לצורך החיבור חידש יצחק הישראלי כמה מונחים מקצועיים בעברית. "יסוד עולם" נחשב בזמנו החיבור החשוב ביותר בתחום זה בעברית, ורבים לרבות יצחק בן שלמה אלאחדב הסתמכו עליו במאות השנים הבאות. רבי משה איסרליש כתב הגהות רבות על הספר, והן נדפסו אחרי מותו, על ידי ר' שמואל פיהם מקראקא, בסוף ספר יוחסין. החיבור יצא לאור בדפוס בראשונה בברלין תקל"ז (1777), על ידי ר' ברוך שיק משקלוב, ובשנייה בברלין תר"ו-תר"ח (1846 - 1848) על ידי בער גולדברג ואריה ליב רוזנקראנץ, עם מבוא מאת דוד קאסל. קיצור של הספר בערבית נכתב על ידי בן המחבר, יוסף בן יצחק הישראלי, ותרגומו לעברית ("קיצור יסוד עולם" על ידי יצחק בן שלמה הישראלי) מצוי בכתב יד. מלבד "יסוד עולם", הישראלי כתב חיבורים נוספים, ביניהם "שער השמים", "שער היסודות" ו"שער המילואים", שנשארו בכתב יד. "יצחק בן יוסף ישראלי", במהדורת 1901–1906 של האנציקלופדיה היהודית (באנגלית) יסוד עולם, מהדורת ברלין תקל"ז, באתר HebrewBooks.org יסוד עולם, מהדורת ברלין תר"ו-תר"ח, חלק א' וחלק ב' באתר HebrewBooks.org כתב יד, שער השמים - בחכמת התכונה, וינה, מאה 15-16, בפרויקט "כתיב" באתר הספרייה הלאומית מנחם מנדל כשר כותב (תורה שלמה חי"ג עמ' 26 ושרי האלף ח"ב עמ' תנב) שבהוצאה הראשונה המו"ל השמיט קטעים כאדם העושה בתוך שלו.
יצחק הישראלי

האם התכוונתם ל... יצחק בן שלמה הישראלי – פילוסוף יהודי בן המאה העשירית יצחק בן יוסף הישראלי – אסטרונום יהודי בן המאה ה-14 איקא ישראלי – צייר ורב ישראלי, מאנשי הבוהמה של תל אביב בשנות השישים